Иҷыдоу иҿыцу апроект "Иҟаҵоуп Аԥсны" аҿы аинформациатә маҵзура Sputnik Аԥсны ишәзеиҭанаҳәалоит ҳреспубликаҿы аус зуа аилакқәа ртәы, уа аус зуа ауаа ртәы, қәҿиарақәаси проблемақәаси ирымоу ртәы, иҿыцу атехнологиақәа рхархәарақәа ртәы.
Абгархәықәтәи анхаҩы Геннади Арчелиа иажәақәа рыла аихаҳара аус аҿы ицәгьоу ҳәа акгьы ыҟаӡам, аамҭа уақәшәароуп. Аихаҳара знапы алаку ауаа реихаҳара аҟаҵашьа, аус адулашьа ахққәа рацәоуп.
19 шықәса инеиԥанкыланы еиуеиԥшым ашәыр хкқәа реихаҳара знапы алаку Геннади Арчелиа арҭ ашықәсқәа ирылагӡаны аԥышәа ду иоуит. Иара иусура акәама-ҵамарақәа лзеиҭеиҳәеит Sputnik акорреспондент Рада Ажьиԥҳа.
Аԥенцьыр системақәа рыҟаҵаразы Аԥсни алада Урыстәылеи иҟоу азауадқәа иреиҳақәоу ирхыԥхьаӡалоу азауад аԥҵан 8-шықәса раԥхьа, аамҭа кьаҿ иалагӡаны иара аусура ҳаранакит, аџьармыкьаҿгьы ихадоу аҭыԥқәа рҿы игылоуп.
Жан Марк Данто Франциа иҟоу ақалақь Сан Назер аҟынтәи Аԥсныҟа дааит 1997 шықәса рзы, жәларбжьаратәи агуманитартә миссиа далахәны. Аха аԥсҭазаара убасеиԥш иҟалеит – Аԥсны даанхартә еиԥш, аҭаацәара аԥиҵартә еиԥш, ибизнес ара ихациркыртә еиԥш.
Агрокомбинат "Фруктис", Очамчыра араион аҟны иҟоу аҿы иаадрыхуеит зекологиа цқьоу апатырџьанқәа. Арԥхарҭа ҭыԥқәа атермалтә ӡқәа рыла идырԥхоит, ашәҭқәа быбыцдыркуеит голландиатәи анышәшьхала.